ازاى ترضيلى حبيبتى

ازاى ترضى لى حبيبتى اغنيه مصريه  سجلها محمد منير قبل حادثة تفجير كنيسة القديسين فى اسكندريه ليلة رأس السنة اللى راح ضحيتها أكتر من عشرين و أتصاب أكتر من 80 مواطن مصرى و ارتبطت الاغنية دى بثورة المصريين اللى قامت بعدها فى 25 يناير 2011

 كلمات 

ازاى ترضيلى حبيبتى

أتمعشق اسمك و انتى

عماله تزيدى فى حيرتى ..و ما انتيش حاسه بطيبتى

إزاى ؟

مش لاقى فى عشقك دافع.. ولا صدقى فى حبك شافع

إزاى أنا رافع راسك .. و انتى بتحنى فى راسى

إزاى ؟

انا اقدم شارع فيكى .. و آمالك م اللى باليكى

أنا طفل اتعلق بيكى..  فى نص السكه و توهتيه

أنا لو عاشقك متخير ..كان قلبى زمانه اتغير

و حياتك لافضل أغير.. فيكى لحد ما ترضى عليه

ازاى سيبانى فى ضعفى..طب ليه مش واقفه ف صفى

و انا عشت حياتى بحالها عشان مالمحش فى عينك خوف

و فى بحرك ولا فى برك.. ازاى أحمى لك ضهرك

و انا ضهرى فى اخر الليل دايمن بيبات محنى و مكشوف

انا اقدم شارع فيكى.. و آمالك م اللى باليكى

انا طفل اتعلق بيكى.. فى نص السكه و توهتيه

انا لو عاشقك متخير.. كان قلبى زمانه اتغير

و حياتك لافضل أغير فيكى لحد ما ترضى عليه

و ازاى ترضى لى حبيبتى

 اسمع 
youtube 

تصنيف:اغانى باللغه المصريه
تصنيف:كلمات اغانى